NEWS จ่อแถลงตั้ง “บล.ลิเบอเรเตอร์” ลุยฟินเทค ต้นมี.ค. คาดทดลองเทรดผ่านแอพฯ Q2
NEWS จ่อแถลงตั้ง "บล.ลิเบอเรเตอร์" ลุยฟินเทค ต้นมี.ค. คาดทดลองระบบซื้อขายผ่านแอพฯไตรมาส 2/65 
NEWS จ่อแถลงตั้ง "บล.ลิเบอเรเตอร์" ลุยฟินเทค ต้นมี.ค. คาดทดลองระบบซื้อขายผ่านแอพฯไตรมาส 2/65
4 ก.พ. 2565

นาย กฤษฎา พฤติภัทร ประธานเจ้าหน้าที่บริหาร บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS เผยถึงความคืบหน้าความพร้อมเปิดตัวธุรกิจการเงินซึ่งจะเข้ามาเป็นกลุ่มธุรกิจไฮไลต์สำคัญของบริษัทตามที่คณะกรรมการได้ประกาศเปลี่ยนทิศทางการดำเนินธุรกิจไว้ต่อที่ประชุมผู้ถือหุ้นไว้เมื่อช่วงไตรมาสที่ 4 ปี 2564 ที่ผ่านมา
นอกจากนี้ธุรกิจอยู่ระหว่างการดำเนินการขอใบอนุญาตได้แก่บริษัท ลิเบอเรเตอร์ จำกัด ในส่วนของความคืบหน้าการพัฒนาแอปพลิเคชันด้านการลงทุนนั้นมีความคืบหน้าไปกว่า 90 เปอร์เซ็นต์ และจะเริ่มทดสอบระบบซื้อขาย (trade) และระบบหลังบ้านในช่วงไตรมาส 2/2565 โดยแอปพลิเคชันนี้มีฟังก์ชันการใช้งานที่ถูกสร้างมาเพื่อแก้ไขปัญหาการเทรดหุ้นที่มีอยู่ในตลาดปัจจุบัน 
นอกจากนี้ธุรกิจ FinTech ที่บริษัทกำลังศึกษาอยู่ยังคาดว่าจะได้ข้อสรุปราวเดือนมีนาคม 2565 ซึ่งเป็นธุรกิจที่มี SYNERGY  กับธุรกิจที่ทางกลุ่มบริษัทกำลังพัฒนา และคาดว่าจะสามารถช่วยให้นักลงทุนสามารถมีอิสระในการลงทุนเพิ่มมากขึ้น และเป็นนวัตกรรมใหม่ของธุรกิจทางการเงิน
ทั้งนี้นาย กฤษฎา พฤติภัทร กล่าวว่า บริษัทมีความตั้งใจจะนำเสนอผลิตภัณฑ์และบริการด้านการเงินประเภทใหม่ๆ ที่มีความแตกต่างไปจากเดิม ซึ่งแน่นอนว่าเป็นสิ่งที่พัฒนามาจาก pain point ที่บรรดานักลงทุนหรือผู้ใช้บริการทางการเงินเคยเจอ โดย NEWS จะไม่ยึดติดกับแพลทฟอร์มแบบเดิมๆ เราหวังว่าบริการที่กำลังเร่งพัฒนาเปิดตัวนี้จะเข้ามาเปลี่ยนพฤติกรรมการทำธุรกิจการเงินการลงทุนแบบเก่า สร้างประสบการณ์และสังคมการเงินการลงทุนแบบใหม่ โดยบริษัทคาดว่าจะสามารถแถลงข่าวเปิดตัว-แนะนำธุรกิจและผลิตภัณฑ์ได้อย่างเร็วในไตรมาสที่ 2 นี้